സംസ്ഥാനത്തെ ആറ് തദ്ദേശ സ്ഥാപന വാര്ഡുകളില് കര്ശന ലോക്ക്ഡൗണ് ഏര്പ്പെടുത്താന് തീരുമാനം തിരുവനന്തപുരം: കോവിഡ് വ്യാപനത്തിന്റെ പ്രതിവാര രോഗബാധിത ജനസംഖ്യാ അനുപാതം എട്ടിന് മുകളിലെത്തിയ ആറ് തദ്ദേശ സ്ഥാപന വാര്ഡുകളില് കര്ശന ലോക്ഡൗണ് ഏര്പ്പെടുത്തി.കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂ ആറ്റിങ്ങല് മുനിസിപ്പാലിറ്റിയിലെ നാല്, അഞ്ച്, പത്ത് വാര്ഡുകള്, നെടുമങ്ങാട് മുനിസിപ്പാലിറ്റിയിലെ 14, 20 വാര്ഡുകള്, വര്ക്കല മുനിസിപ്പാലിറ്റിയിലെ 24ാം വാര്ഡ് എന്നിവിടങ്ങളിലാണ് കര്ശന ലോക്ഡൗണ്. ഇന്ന് അര്ധരാത്രി മുതല് നിയന്ത്രണങ്ങള് നിലവില് വരുമെന്ന് ജില്ലാ കളക്ടറുടെ ചുമതലയുള്ള എഡിഎംഇ മുഹമ്മദ് സഫീര് അറിയിച്ചു. ആറ്റിങ്ങല് മുനിസിപ്പാലിറ്റി നാലാം വാര്ഡില് 8.69 ഉം അഞ്ചാം വാര്ഡില് 8.29 ഉം 10ാം വാര്ഡില് 8.6 ഉം ആണ് പ്രതിവാര രോഗബാധിത ജനസംഖ്യാ അനുപാതം. നെടുമങ്ങാട് മുനിസിപ്പാലിറ്റി 14ാം വാര്ഡില് 15.77, 20ാം വാര്ഡില് 16.68, വര്ക്കല മുനിസിപ്പാലിറ്റി 24ാം വാര്ഡില് 10.14 എന്നിങ്ങനെയാണ് മറ്റിടങ്ങളിലെ രോഗവ്യാപന തോത്. കര്ശന ലോക്ഡൗണ് ഏര്പ്പെടുത്തിയ പ്രദേശങ്ങളില് അവശ്യ സാധനങ്ങള് വില്ക്കുന്ന കടകള് മാത്രമേ തുറക്കാന് അനുവദിക്കൂ. രാവിലെ ഏഴ് മുതല് വൈകിട്ട് ഏഴ് വരെ ഇവ തുറന്നു പ്രവര്ത്തിക്കാം. പ്രതിവാര രോഗബാധിത ജനസംഖ്യാ അനുപാതം എട്ട് ശതമാനത്തില് താഴെ എത്തിയതിനാല് ആറ്റിങ്ങല് മുനിസിപ്പാലിറ്റി 28ാം വാര്ഡില് ഏര്പ്പെടുത്തിയിരുന്ന കര്ശന ലോക്ഡൗണ് നിയന്ത്രണങ്ങള് പിന്വലിച്ചതായും എഡിഎം അറിയിച്ചു. കൊവിഡ് മഹാമാരിയുടെ രണ്ടാംവരവിന്റെ ഈ കാലത്ത്, എല്ലാവരും മാസ്ക് ധരിച്ചും സാനിറ്റൈസ് ചെയ്തും സാമൂഹ്യ അകലം പാലിച്ചും വാക്സിന് എടുത്തും പ്രതിരോധത്തിന് തയ്യാറാവണമെന്ന് ഏഷ്യാനെറ്റ് ന്യൂസ് അഭ്യര്ത്ഥിക്കുന്നു. ഒന്നിച്ച് നിന്നാല് നമുക്കീ മഹാമാരിയെ തോല്പ്പിക്കാനാവും. BreakTheChain ANCares IndiaFightsCorona